Svjetski dan darivatelja krvi pod sloganom "Darivanje krvi je čin solidarnosti. Darujte krv i spasite život" 
Crveni križ Bujštine upućuje najiskrenije čestitke povodom Svjetskog dana darivatelja krvi koji su svoju plemenitost činom darivanja  konstanto pokazuju svoju humanost
     I ove godine 14. lipnja diljem svijeta obilježava se Svjetski dan darivatelja krvi. Tema je ovogodišnje kampanje je "Darivanje krvi je čin solidarnosti. Darujte krv i spasite život"   sa idejom da se zahvali darivateljima krvi u cijelom svijetu i stvoriti  širu svijest  javnosti o potrebi redovitog, neplaćenog darivanja krvi, istaknuti  potrebu za redovitim darivanjem krvi tijekom cijele godine kako bi se održale odgovarajuće zalihe i postigao univerzalan i pravodoban  pristup sigurnoj transfuziji krvi, prepoznati i promicati vrijednosti dobrovoljnog neplaćenog darivanja krvi u jačanju  solidarnosti zajednice  i socijalne kohezije, podizanje svijesti o potrebi povećanih ulaganja vlada u izgradnju održivog i otpornog nacionalnog krvnog sustava i povećanje prikupljanja od dobrovoljnih darivatelja krvi bez naknade.  Ovogodišnjom temom želi se potaknuti što veći broj ljudi da postanu dobrovoljni davatelji krvi te da se redovito odazivaju akcijama davanja krvi koje su ključne za izgradnju održivih i dostatnih nacionalnih zaliha krvi.
[bookmark: _GoBack]     Kako pokazuju statistike, samo oko 60 posto zemalja iskazane potrebe zdravstva za krvlju i krvnim pripravcima podmiruje donacijama dobrovoljnih davatelja krvi. Kod ostalih je to još uvijek veliki problem i često se moraju oslanjati na rodbinsko i plaćeno davalaštvo krvi. Hrvatska je među spomenutih 60 posto zemalja koje sve potrebe zdravstva za krvlju i krvnim pripravcima još uvijek podmiruje vlastitim donacijama dobrovoljnih davatelja krvi, a sve dobivene doze sigurne su i kvalitetne.
    Crveni križ Bujštine dobrovoljnim davateljima krvi upućuje iskrene čestitke u povodu Svjetskog dana darivatelja krvi te im zahvaljuje na iskazanoj solidarnosti, humanosti i na svakoj darovanoj dozi krvi!

